Read in English . Fit-tlett xhur bejn April u Ġunju 2020 kien hemm 6 fatalitajiet, 85 li weġġgħu serjament, u 308 li weġġgħu ftit. It-Tobba għas-Sigurtà fit-toroq ħarġu din l-istqarrija fl-okkażjoni tal-Jum Internazzjonali tal-Vittmi tal-Inċidenti tat-Traffiku li jiġi ċċelebrat fit-tielet Ħadd ta' kull Novembru. Fi stqarrija, t-tobba saħqu li huma mħassba bin-numru ta' fatalitajiet li jsiru f'Malta. Il-maġġoranza tal-inċidenti jkunu jinvolvu persuni bejn 26 u 40 sena. Stqarru li kull inċident li jkun hawn f'Malta jħalli vittmi li jkunu weġġgħu. It-tobba qalu li jridu jinvestigaw u jeżaminaw kull fattur fid-dettal ta' kull inċident tat-traffiku. Trid tkun responsabilità kollettiva biex jiġu evitati inċidenti oħrajn. Fl-istqarrija spjegaw li Doctors for Road Safety ikunu tal-ewwel għajnuna f'dawn l-inċidenti u jipprovdu l-kura meħtieġa f'dawn iċ-ċirkustanzi. Huma għandhom irwol importanti li jkunu ta' riċerkaturi u edukaturi biex inaqqsu dawn l-inċidenti. Dawn l-għanijiet jintlaħqu biss bl-għajnuna ta' instituzzjonijiet fosthom il-Pulizija, Ġudikatura, Transport Malta, Ministeri u Għaqdiet Governativi u NGOs u kull membru tas- soċjetà li jħallsu l-prezz permezz ta' traġedja. .td_uid_3_5fb009f24d2de_rand.td-a-rec-img{text-align:left}.td_uid_3_5fb009f24d2de_rand.td-a-rec-img img{margin:0 auto 0 0}